NTNU
Norges teknisk-naturvitenskapelige
universitet
21.01. 2014 /BKR

PROTOKOLL
fra møte tirsdag 21. januar 2014, kl. 08.15 – 10.00
Møtested: Skifer Hotel, Oppdal

Deltakere:
Styret:Styreleder Svein Richard Brandtzæg
Professor Bjarne Foss
Professor Kristin Melum Eide
Student Merete Falck
Fagleder Marit Grønning-Moe
Direktør Randi Wenche Haugen
Professor Helge Holden
Adm. dir. Nils Kristian Nakstad
Forsker Magnus Steigedal
Student Haakon Utby
Forfall:Rektor Karin Röding

Administrasjonen:
Rektor Gunnar Bovim
Prorektor Kari Melby
Prorektor Johan E. Hustad
Prorektor Berit KjeldstadØkonomidirektør Frank Arntsen
Organisasjonsdirektør Ida Munkeby
Nestleder Jan Erik KaarøSeniorrådgiver Anne Katharine Dahl
Førstekonsulent Beate K. Reinertsen
Sakene ble behandlet i følgende rekkefølge: S-sakene 1 – 2, O-sakene 1 - 3,
Eventuelt

S-sak 1/14

Endring av fullmakt – generalforsamling i NTNU Samfunnsforskning AS
og Senter for økonomisk styring AS

Side 1 av 9

NotatVedtak:Styret vedtar at funksjonen knyttet til generalforsamling for selskapene NTNU
Samfunnsforskning AS og Senter for økonomisk styring AS følger normalordningen ved
NTNU. Dette innebærer p.t. at Rektor ivaretar denne funksjonen også for disse to selskapene.

S-sak 2/14

Revisjon av forskrift for graden doctor philosophiae ved NTNU
Notat

Vedtak:Styret vedtar revidert forskrift for graden doctor philosophiae (dr.philos.) ved Norges teknisknaturvitenskapelige universitet.
Forskriften får følgende ordlyd:
FORSKRIFT FOR GRADEN DOCTOR PHILOSOPHIAE (DR.PHILOS.) VEDNORGES TEKNISK-NATURVITENSKAPELIGE UNIVERSITET (NTNU)
Hjemmel: Fastsatt av styret ved NTNU 21.01.2014 med hjemmel i lov av 1. april 2005 nr. 15
om universiteter og høyskoler § 3-9 nr. 7.

§ 1 Målsetting
Doctor philosophiae (dr.philos.) er en ikke-veiledet grad. Doktorgraden skal kvalifisere forforskningsvirksomhet og for annet arbeid i samfunnet hvor det stilles store krav til
vitenskapelig innsikt og arbeidsmåte.

§ 2 Retten til å fremstille seg
Rett til å fremstille seg til prøven for doktorgraden har den som har oppnådd eksamen av
høyere grad.
Fakultetet kan gi søkere som på annen måte har godtgjort tilsvarende kvalifikasjoner ivedkommende fag, adgang til å framstille seg til doktorgradsprøven. Avhandlingen skal ikke
bedømmes før slik tillatelse er gitt. Fakultetet vurderer søkerens forhåndskvalifikasjoner og
fatter vedtak på grunnlag av søkerens dokumentasjon av tidligere studier og vitenskapeligearbeider, jf. § 5. Fakultetet kan stille krav om at søkere gjennomgår særskilte kurs og/ellerbestår særskilt prøve før det gis adgang til bedømmelse av doktorgradsarbeidet. Søknaden
fremmes samtidig med oversendelse av doktorgradsarbeidet.
Den som ikke er norsk statsborger eller statsborger i annet nordisk land, har rett til å fremstilleseg for prøven dersom vedkommende fakultet etter begrunnet søknad og innstilling fra det
aktuelle fagmiljø gir tillatelse til dette. Slik adgang kan innvilges dersom avhandlingen
 behandler emner eller bygger på materiale som har direkte tilknytning til Norge, har sterk tilknytning til norsk forskning innen fagområdet, er utført under opphold ved norsk universitet eller forskningsinstitutt, eller i særlig
kontakt med norske forskere.
Side 2 av 9§ 3 Avhandlingen
Avhandlingen skal være et selvstendig, vitenskapelig arbeid på høyt faglig nivå når det
gjelder problemformuleringer, begrepsmessig presisering og metodisk, teoretisk og empirisk
grunnlag, dokumentasjon og fremstillingsform. Avhandlingen skal bidra til å utvikle ny faglig
kunnskap og ligge på et nivå som tilsier at den vil kunne publiseres som en del av fagets
vitenskapelige litteratur.
Avhandlingen kan være et frittstående arbeid eller en videreføring av master eller
hovedfagsoppgave eller tilsvarende. Avhandlingen kan også være en videreføring av faglig
arbeid som er utført tidligere i forbindelse med andre eksamener.
Til bedømmelse som enkeltarbeid kan ikke antas arbeid som har vært godtatt som mastereller hovedoppgave, eller som magister- eller lisensiatavhandling, eller som er belønnet med
medalje for besvarelse av en av universitetets prisoppgaver, med mindre arbeidet inngår som
en mindre del av en avhandling som består av flere sammenhengende arbeider.
Flere mindre arbeider kan godkjennes som deler av doktorgradsavhandlingen når de etter sittinnhold utgjør et hele. I tillegg til de enkelte delene skal det da utarbeides en innledning(kappe) som gjør nærmere rede for helheten i avhandlingen.
Del av fellesarbeid kan godtas til bedømmelse (også som ett av flere arbeider, jf. 4. ledd)
forutsatt at kandidatens bidrag representerer en selvstendig innsats som kan identifiseres. I
avhandlinger hvor det inngår arbeider med flere forfattere, skal det følge en underskreveterklæring som beskriver kandidaten og medforfatternes innsats i hvert enkelt arbeid, og
samtykke fra medforfatter(e). Kandidatens selvstendige bidrag i arbeidet må kunne
identifiseres.
Et arbeid eller deler av et arbeid som er til vurdering for doktorgraden ved et annet lærested
kan ikke samtidig innleveres for bedømmelse ved NTNU.
Et arbeid eller deler av et arbeid som tidligere er bedømt og funnet verdig eller ikke verdig til
forsvar for en doktorgrad ved et annet lærested, kan ikke antas til bedømmelse selv om
arbeidet innleveres i omarbeidet skikkelse.
En doktorgradsavhandling som ikke er blitt godkjent ved en tidligere bedømmelse ved
NTNU, kan bedømmes i omarbeidet skikkelse, enten som eneste arbeid eller som ett av flere
sammenhengende arbeider, først seks måneder etter at fakultetet har fattet beslutning om åforkaste avhandlingen, jf. § 9. Bedømmelse på ny kan bare finne sted én gang. Dette gjelder
ikke ved mindre omarbeiding etter § 7.2.
Avhandlingen skal være skrevet på norsk, svensk, dansk eller engelsk. Dersom det ønskes
benyttet annet språk, må det søkes om særskilt tillatelse til dette ved innlevering avavhandlingen. Det fakultetet som har ansvaret for bedømmelsen, fatter avgjørelse om dette.

§ 4 Tildeling av doktorgrad
Doktorgraden tildeles på grunnlag av:

Side 3 av 9a) Godkjent vitenskapelig avhandling og et tilfredsstillende forsvar i en offentlig disputasb) To godkjente prøveforelesninger.

§ 5 Innlevering
Innlevering av avhandlingen og anmodningen om å få arbeidet bedømt for doktorgraden stiles
til fakultetet og vedlegges bekreftet kopi av vitnemål som viser avlagte eksamener og grader.
Hvis kandidaten er i tvil om hvilket fakultet avhandlingen bør bedømmes ved, kan
henvendelsen stiles til rektor. Hvis det kreves særskilt tillatelse, jf. § 2, skal søkeren
dokumentere sine studier og legge ved tidligere vitenskapelige arbeider. Slik søknad fremmes
samtidig med oversendelse av doktorgradsarbeidet. Ikke-nordiske statsborgere skal ved
innlevering fremme en begrunnet søknad om adgang til bedømmelse for graden. Søknad om
godkjenning av annet språk i avhandlingen enn de foreskrevne, jf. § 3, fremmes ved
innlevering av avhandlingen.
Kandidaten sender sammen med avhandlingen en skriftlig egenerklæring om at avhandlingen
eller deler av denne ikke er eller har vært innlevert til bedømmelse for doktorgrad ved annen
norsk eller utenlandsk institusjon.
Fakultetet kan på selvstendig grunnlag avvise søknad om å få avhandlingen bedømt dersom
det er åpenbart at avhandlingen ikke holder høy nok vitenskapelig kvalitet og vil bli
underkjent av en komité, eller dersom avhandlingens tema klart faller utenfor fakultetets
forskningsområder
Avhandlingen leveres i fem (5) eksemplarer og i innbundet eller heftet stand.
Et innlevert arbeid kan ikke trekkes tilbake før det er endelig avgjort om det kan godkjennes
til å forsvares for doktorgraden.

§ 6 Oppnevning av bedømmelseskomité
Når fakultetet har godkjent søknad om å få avhandlingen bedømt, oppnevner fakultetet selv
en sakkyndig komité på minst tre medlemmer som skal bedømme avhandlingen,prøveforelesningene og disputasen. Fakultetet fastsetter samtidig en frist for når innstillingenskal foreligge. Fristen skal normalt ikke overstige tre (3) måneder.
Habilitetsreglene i forvaltningslovens § 6, jf. § 10 gjelder for komiteens medlemmer.
Bedømmelseskomiteen skal normalt settes sammen slik at: begge kjønn er representert
 minst to av medlemmene er uten tilknytning til NTNU
 minst ett av medlemmene har hovedstilling ved en utenlandsk institusjon
 alle medlemmene har doktorgrad eller tilsvarende kompetanse
Dersom kriteriene fravikes, skal dette begrunnes særskilt.
Instituttet som avhandlingens tema faller inn under fremmer forslag om bedømmelseskomité.
Komiteens sammensetning skal begrunnes med hensyn til hvordan den samlet dekker
avhandlingens fagfelt. Fakultetet utpeker en administrator blant komiteens medlemmer eller itillegg til komiteens medlemmer.

Side 4 av 9

Fakultetet kan, ved frafall, oppnevne et settemedlem til bedømmelseskomiteen.
Kandidaten skal underrettes om forslaget til sammensetning av komité og har anledning til åinnlevere skriftlige merknader, senest innen én uke etter at forslaget til sammensetning er
gjort kjent for kandidaten.

§ 7 Bedømmelseskomiteens arbeid§ 7.1 Innhenting av supplerende opplysninger
Fakultetet skal sørge for at komiteens medlemmer mottar NTNUs “Veiledning om
bedømmelse av norske doktorgrader”.
Bedømmelseskomiteen kan kreve fremlagt kandidatens grunnlagsmateriale og utfyllende eller
oppklarende tilleggsinformasjon.

§ 7.2 Omarbeiding av innlevert avhandling
Bedømmelseskomiteen kan på grunnlag av den innleverte avhandlingen og eventuelt
tilleggsmateriale, jf. § 7.1, anbefale at fakultetet gir tillatelse til mindre omarbeiding før
endelig innstilling foreligger. Komiteen skal gi en konkret oversikt i skriftlig form over hva
kandidaten må omarbeide.
Tillater fakultetet en mindre omarbeiding av avhandlingen, skal det gis en frist for slik
omarbeiding som normalt ikke skal være lengre enn tre (3) måneder. Det skal også fastsettes
en ny frist for oversendelse av komiteens endelige innstilling. Fakultets vedtak etter denne
paragrafen kan ikke påklages av kandidaten.
Dersom komiteen finner at dyptgripende endringer vedrørende teori, hypotese, materiale eller
metode er nødvendige for at arbeidet skal kunne anbefales til disputas, skal komiteen
underkjenne avhandlingen.

§ 7.3 Bedømmelseskomiteens innstilling
Bedømmelseskomiteen avgir innstilling om arbeidet er verdig til å forsvares for dr.philos.graden. Innstilling og eventuelle dissenser skal begrunnes.
Bedømmelseskomiteens innstilling bør foreligge innen tre (3) måneder etter at komiteen harmottatt avhandlingen. Anbefaler komiteen omarbeiding av avhandlingen og fakultetet tillater
dette, løper ny frist fra den dato avhandlingen leveres på nytt.
Bedømmelseskomiteens innstilling oversendes fakultetet, som forelegger denne forkandidaten. Kandidaten gis en frist på ti (10) arbeidsdager til å fremme skriftlige merknader
til innstillingen. Hvis kandidaten ikke ønsker å fremme merknader, skal fakultetet snarest
underrettes skriftlig om dette.
Kandidatens eventuelle merknader skal sendes fakultetet. Fakultetet fatter vedtak i saken isamsvar med § 8.

Side 5 av 9§ 7.4 Retting av formelle feil i avhandlingen
Kandidaten har anledning til å rette formelle feil i avhandlingen etter innlevering. Kandidaten
må da utarbeide en fullstendig oversikt over de feil (errata) som ønskes rettet og sende denne
inn senest fire (4) uker før komiteens frist for avlevering av innstilling. Retting av formelle
feil kan bare skje én gang.

§ 8 Fakultetets behandling av bedømmelseskomiteens
innstilling
Fakultetet fatter, på grunnlag av bedømmelseskomiteens innstilling, vedtak om dr.philos.avhandlingen er verdig til å forsvares.
Enstemmig innstilling
Dersom komiteen avgir enstemmig innstilling og fakultetet finner å legge den enstemmige
innstillingen til grunn for sitt vedtak, fatter fakultetet selv vedtak i samsvar med den
enstemmige innstillingen.
Dersom fakultetet finner at det foreligger begrunnet tvil om komiteens enstemmige innstillingskal legges til grunn, skal fakultetet selv søke nærmere avklaring fra bedømmelseskomiteenog/eller oppnevne to nye sakkyndige som avgir individuelle uttalelser om avhandlingen. Sliketilleggsuttalelser eller individuelle uttalelser skal forelegges kandidaten, som gis anledning tilå komme med merknader.
Fakultetet fatter vedtak i saken på grunnlag av innstillingen og de innhentede uttalelsene.
Delt innstilling
Dersom komiteen avgir delt innstilling og fakultetet finner å legge flertallets uttalelser til
grunn for sitt vedtak, fatter fakultetet vedtak i samsvar med flertallets innstilling. Dersom
komiteen avgir delt innstilling og fakultetet vurderer å legge mindretallets uttalelser til grunn
for sitt vedtak, kan fakultetet søke nærmere avklaring fra bedømmelseskomiteen og/eller
oppnevne to nye sakkyndige som avgir individuelle uttalelser om avhandlingen. Sliketilleggsuttalelser eller individuelle uttalelser skal forelegges kandidaten, som gis anledning tilå komme med merknader. Dersom begge de nye sakkyndige slutter seg til flertallets
innstilling i den opprinnelige komitéinnstillingen, skal denne innstillingen følges.
Kandidaten skal underrettes om utfallet etter behandling av uttalelser fra nye sakkyndige.

§ 9 Ny innlevering
En dr.philos.-avhandling som ikke er funnet verdig til forsvar, kan bedømmes i omarbeidet
utgave først seks (6) måneder etter at fakultetet har fattet sitt vedtak. Fakultetet oppnevner daen ny bedømmelseskomite, der minst ett av medlemmene fra den opprinnelige komiteen bør
gjenoppnevnes. Ny bedømmelse kan bare finne sted én gang.
Kandidaten skal ved ny innlevering opplyse om at arbeidet tidligere har vært bedømt og ikke
blitt funnet verdig til å forsvares.

Side 6 av 9

§ 10 Offentliggjøring av avhandlingen§ 10.1 Krav til den trykte avhandlingenNår avhandlingen er funnet verdig til å forsvares, skal kandidaten levere den trykte
avhandlingen til fakultetet i godkjent format og i henhold til NTNUs bestemmelser, i det
antallet fakultetet har bestemt.
Kandidaten skal levere fakultetet et kortfattet sammendrag av avhandlingen på engelsk og
norsk. Dersom avhandlingen hverken er skrevet på engelsk eller norsk, skal det i tillegg
leveres et sammendrag på avhandlingens språk. Både avhandlingen og sammendraget skal
gjøres offentlig tilgjengelig, og fakultetet har ansvar for at dette skjer.

§ 10.2 Offentliggjøring
Avhandlingen skal være offentlig tilgjengelig senest tre (3) uker før dato for offentlig forsvar.
Avhandlingen gjøres tilgjengelig i den form den ble innlevert til bedømmelse, eventuelt etteromarbeiding på grunnlag av komiteens foreløpige kommentarer, jf. § 7.2.
Det kan ikke legges restriksjoner på offentliggjøring av en dr.philos.-avhandling.
Ved publisering av avhandlingen skal kandidaten følge gjeldende retningslinjer forkreditering av institusjoner.

§ 11 Prøveforelesninger og disputas
Dersom arbeidet finnes verdig til å forsvares for doktorgraden, skal kandidaten holde to
offentlige prøveforelesninger, én over et selvvalgt emne og én over et oppgitt emne.
Kandidaten meddeler tittel på prøveforelesning over selvvalgt emne til fakultetet fire (4) uker
før disputasen. Emne for prøveforelesning over oppgitt emne bestemmes av
bedømmelseskomiteen og kunngjøres for kandidaten ti (10) arbeidsdager før forelesningen.
Oppgitt emne skal ikke stå i direkte forbindelse med temaet for avhandlingen.
Disputasen skal normalt avholdes innen seks (6) måneder etter at avhandlingen er innlevert til
bedømmelse. Prøveforelesningene skal være bestått før disputasen holdes.
Forelesninger og disputas skal skje på det språket som avhandlingen er skrevet på, med
mindre fakultetet godkjenner et annet språk.
Bedømmelseskomiteen avgjør om prøveforelesningene er bestått eller ikke bestått. Det skalbegrunnes dersom prøveforelesningene underkjennes. Finner bedømmelseskomiteen
prøveforelesningene tilfredsstillende, skal kandidaten forsvare doktorgradsarbeidet i disputas.
Disputasen skal være offentlig. Det skal normalt være to opponenter. De to opponentene skalvære medlemmer av bedømmelseskomiteen og utpekes av fakultetet.
Disputasen ledes av dekanus eller den fakultetet bemyndiger. Den som leder disputasen, gjør
kort rede for innleveringen og bedømmelsen av avhandlingen og for prøveforelesningene og
bedømmelsen av disse. Deretter gjør kandidaten rede for hensikten med og resultatene av den
vitenskapelige undersøkelsen.

Side 7 av 9

Førsteopponent innleder diskusjonen og annen opponent avslutter disputasen. Øvrige
tilstedeværende som ønsker å delta i drøftingen (ex auditorio), må under disputasen gi
melding om dette til disputasens leder innen et tidspunkt som denne fastsetter og kunngjør
ved åpningen av disputasen.
Etter disputasen sender bedømmelseskomiteen en innberetning til fakultetet der den gjør redefor hvordan den har vurdert prøveforelesningene og forsvaret av avhandlingen.
Innberetningen skal konkludere med om prøvene samlet sett er godkjent eller ikke godkjent.
Dersom bedømmelseskomiteen ikke godkjenner prøveforelesningene, må det avholdes nye
prøveforelesninger. Nye prøveforelesninger må holdes over nye emner og ikke senere enn
seks (6) måneder etter første forsøk. Nye prøveforelesninger kan bare holdes én gang.
Forelesningene bedømmes så vidt mulig av den samme komité som den opprinnelige, dersom
ikke fakultetet har bestemt noe annet.
Dersom fakultetet ikke godkjenner disputasen, kan kandidaten forsvare avhandlingen på nytt
én gang. Fakultetet fastsetter tidspunkt for ny disputas. Disputasen bedømmes så vidt mulig
av den samme komité som den opprinnelige.

§ 12 Kreering, vitnemål og diplom
På grunnlag av innberetning fra bedømmelseskomiteen om at prøveforelesningene og
disputasen er godkjent, kreerer fakultetet kandidaten til doctor philosophiae og utstedervitnemål.
Doktorgradsdiplom utferdiges av institusjonen. På diplomet skal tittelen på avhandlingen
føres opp sammen med opplysninger om hvilket fagområde doktorgraden er avlagt innenfor.

§ 13 Klage
Avslag på søknad om å få avhandlingen bedømt og vedtak om ikke godkjent avhandling,
prøveforelesninger eller disputas kan påklages etter reglene i forvaltningslovens §§ 28 flg.
Grunngitt klage sendes fakultetet. Fakultetet kan oppheve eller endre vedtaket hvis det finnerklagen begrunnet. Hvis fakultetet ikke tar klagen til følge, sendes klagen til NTNUs sentraleklagenemnd til avgjørelse. Klageinstansen kan prøve alle sider ved det påklagede vedtak.
Dersom fakultetet eller klageinstansen finner grunn til det, kan det oppnevnes enkeltpersoner
eller et utvalg til å foreta en vurdering av den foretatte bedømmelse og de kriterier denne
bygger på, eller til å foreta en ny eller supplerende sakkyndig vurdering.

§ 14 Ikrafttredelse
Forskriften trer i kraft straks.

Orienteringssaker:

Side 8 av 9

O-sak 1/14

Rektors orienteringer- Rektor refererte fra Kontaktkonferansen med Kunnskapsdepartementet- Myndighetsbesøk: Rektor orienterte om de offentlige personer som har
planlagt besøk ved NTNU. Det gjelder bl.a. Næringskomiteen. KUFkomiteen, div. ministre- Jan Erik Kaarø orienterte om mediebildet siden forrige styremøte- Rektor orienterte om status og milepæler i NTNU Campusutvikling

O-sak 2/14

Tildelingsbrevet fra Kunnskapsdepartementet for 2014
Notat

O-sak 3/14

Orientering om NTNUs ph.d.-utdanning: finansiering av nye avtaler og
utenlandske kandidater
Notat

*****
Neste møte i Styret er onsdag 26.02. 2014*****
Sakskart, saker og protokoller for styrets møter legges ut på flg. adresse:
http://www.ntnu.no/styret/saker_prot2007

Side 9 av 9